Pekinška patka
Pekinška patka (kineski: 北京烤鴨 / 北京烤鸭, pinjin: běijīng kǎoyā) jedno je od najpoznatijih jela u kineskoj kuhinji. Pripremanje je vrlo složeno, pa se uglavnom priprema i konzumira u specijaliziranim restoranima. Recept za pekinšku patku datira još iz dinastije Ming. U Vijetnamu postoji varijanta koja se zove Vịt quay Bắc Kinh. Pekinške patke, po kojima je jelo dobilo ime, posljednja dva tjedna prije klanja dobivaju posebno hranjivu hranu i tokom tog vremena ne smiju se kretati kako bi im meso bilo mekano, a koža tanka. Životinje spremne za klanje teže dva do tri kilograma.